{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o izmjenama Pravilnika o statusu i financiranju Pulskoga filmskog festivala"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatsko društvo filmskih djelatnika","  ,\nČlanak 1. ","Smatramo da je tročlani Umjetnički savjet u odnosu na jednog Umjetničkog ravnatelja bolje rješenje. Više umjetničkih savjetnika doprinosi raznovrsnosti ideja i osigurava pluralizam mišljenja.","Nije prihvaćen","Odredba o Umjetničkom ravnatelju unesena je radi lakše provedbe te manjeg financijskog opterećenja u provedbi programa Pulskog filmskog festivala."]
[2,"Udruga ZAMISLI","  ,\nČlanak 3. ","Predlažemo novi stavak u članku 7.:\nProgram festivala mora biti prilagođen osobama oštećenog vida i sluha.\nSmatramo da svi moramo primjenjivati propise i svima omogućiti pristup sadržajima javnih izvora, ovim stavkom će se osigurati prilagodba sadržaja programa svim osobama i neće se isključiti niti jedan član publike na bilo kojoj osnovi, u ovom slučaju na osnovi \"invaliditeta\".","Nije prihvaćen","Pravilnik o izboru i utvrđivanju programa javnih potreba u kulturi (Narodne novine, broj 55/16) u članku 7. točki 8. propisuje da će kulturna vijeća i stručna povjerenstva iz članka 6. Pravilnika, pri stručnom vrednovanju podnesenih prijedloga, primjenjivati kriterij sudjelovanja osoba s invaliditetom u programu te prilagođenost programa osobama s invaliditetom. \n\nKulturni programi od interesa za Republiku Hrvatsku i njihovo uvrštavanje u program javnih potreba u kulturi provode se putem Poziva za predlaganje programa javnih potreba u kulturi Republike Hrvatske, u skladu Pravilniku o izboru i utvrđivanju programa javnih potreba u kulturi (Narodne novine, broj 55/16). Sukladno navedenom Pravilniku, pri stručnom vrednovanju podnesenih prijedloga, kulturna vijeća i povjerenstva koja provode stručno vrednovanje primjenjivat će, između ostalih, kriterij sudjelovanja osoba s invaliditetom u programu te prilagođenost programa osobama s invaliditetom. Uzimajući u obzir citiranu odredbu navedenog Pravilnika, smatramo da istu odredbu nije potrebno unositi u Pravilnik o statusu i financiranju Pulskoga filmskog festivala."]